CEDAW-Allianz

CEDAW-Allianz er en paraplyorganisasjon for 34 tyske organisasjoner som arbeider for kvinners rettigheter og likestilling, og er Europas største frivillige organisasjon som arbeider spesielt med FNs kvinnekonvensjon (CEDAW). Den ble grunnlagt i 2018 etter initiativ fra Deutscher Frauenrat og med økonomisk støtte fra den føderale regjeringen. Deutscher Frauenrat er vertskap for paraplyorganisasjonen. Blant medlemmene er ved siden av Deutscher Frauenrat også nasjonalkomiteen for UN Women i Tyskland og en rekke kvinneorganisasjoner, med rundt 15 millioner medlemmer til sammen. Alliansen har som formål å overvåke implementeringen av FNs kvinnekonvensjon (CEDAW) i Tyskland, og fremme konvensjonens synlighet og relevans i samfunnet. Som ledd i dette arbeidet utarbeider CEDAW-Allianz skyggerapporter til CEDAW-komiteen på vegne av sivilsamfunnet i forbindelse med statsrapporteringsprosedyren. Alliansen skriver at den arbeider for å «påpeke brudd på menneskerettighetene og diskriminering av kvinner og jenter, herunder i et interseksjonelt perspektiv. Vi tar aktiv stilling mot kjønnsdiskriminering, rasisme, transfobi, homofobi og antisemittisme».

Referanser

Eksterne lenker 
 

Politiske organisasjoner
Tyske organisasjoner
Organisasjoner etablert i 2018
Menneskerettighetsorganisasjoner